דמוקרטיה לא ליברלית

[ממוזער|[ויקטור אורבן (ימין) וולדימיר פוטין (שמאל) בשנת 2015. שניהם נחשבים למנהיגים אוטוריטרים ב"דמוקרטיות לא ליברליות".]]
**דמוקרטיה לא ליברלית** או **דמוקרטיה א-ליברלית** (באנגלית: **Illiberal democracy**) הוא מונח המתאר משטר סמכותני שבו נערכות בחירות, אולם לאזרחים במדינה אין חירויות אזרחיות בסיסיות, שלא כמו ב"דמוקרטיה ליברלית" ("דמוקרטיה של זכויות אדם").

המונח הופיע בספר שפורסם ב-1995 "Towards illiberal democracy in pacific asia", ספר שביקר את חזון "קץ ההיסטוריה" האופטימי של פרנסיס פוקויאמה. האזור של דרום ומזרח אסיה אינו מתכנס לדמוקרטיה ליברלית בסגנון המערב אלא קיבל תפנית לא ליברלית. הפילוסוף הפוליטי דניאל א' בל תרם לספר פרק על הקונפוציאניזם כמציע גישה אלטרנטיבית, לא ליברלית, לדמוקרטיה. המונח דמוקרטיה לא ליברלית זכה בהמשך לפופולריות בעקבות מאמר מאת פריד זקריה משנת 1997, כמונח ביקורתי לתיאור תופעת היחלשות ההגנה על זכויות אדם בסיסיות במדינות שבעבר נחשבו דמוקרטיות.

ישנן מדינות רבות שאינן ניתנות לסיווג ברור בין מדינות "חופשיות" ל"לא חופשיות", ונמצאות על הטווח בין דמוקרטיה לבין דיקטטורה. ישנם תאורטיקנים הטוענים כי דמוקרטיה לא ליברלית היא לא דמוקרטית מיסודה ולכן מעדיפים מונחים כגון "**[[משטר סמכותני|אוטוריטריזם]]**", "**[[אוטוקרטיה]] אלקטורלית**", "**סמכותנות אלקטורלית**", "**סמכותנות תחרותית**", "**לֶגָלִיזְם סמכותני**", או "**סמכותנות רכה**". בדומה לכך, ההיסטוריון הישראלי יעקב טלמון טבע כבר בשנות החמישים את המונח "**[[דמוקרטיה טוטליטרית]]**" לתיאור מדינות שהן בעלות הליכים דמוקרטיים, אך מונעות פלורליזם.

שליטי דמוקרטיות לא ליברליות עשויים להתעלם או לעקוף מגבלות חוקתיות בכוחם, ולהוביל הלכה למעשה ל"הפיכה עצמית". מנהיגם אלו גם נוטים להתעלם מרצון המיעוט, מה שהופך את הדמוקרטיה לבלתי ליברלית. בחירות בדמוקרטיה לא ליברלית לעיתים קרובות עוברות מניפולציה כלשהי, ומשמשות כדי להכשיר את השליטים, ולא כדי לבחור את המנהיגים וקובעי המדיניות במדינה בפועל. מדינה בעלת סממנים דמוקרטיים לכאורה הפוגעת בשוויון בין האזרחים ובזכויות האדם קרויה דמוקרטיה חלולה.

## ביקורת
הפילוסוף הגרמני יאן-ורנר מולר, מומחה למשטרים דמוקרטיים מאוניברסיטת פרינסטון, טוען כי דמוקרטיה לא ליברלית היא בגדר סתירה וכי לא תיתכן דמוקרטיה מודרנית שתגביל את "חופש הדיבור וההתאספות, את הפלורליזם בתקשורת או את ההגנה על מיעוטים". מולר כותב כי בעוד המונח שימש במקור כלי לביקורת, פוליטיקאים פופוליסטים אימצו אותו כמייצג אידאולוגיה לגיטימית לכאורה.

שלמה אבינרי כתב במאמר משנת 2018 כי:

## דוגמאות המזוהות עם דמוקרטיות לא ליברליות

*  מאז 1997
*  מאז 2000 תחת ולדימיר פוטין (גם תחת דמיטרי מדבדב)
*  מאז 2010 תחת ויקטור אורבן
*  מאז 2014 תחת רג'פ טאיפ ארדואן
*  מאז 2016 תחת רודריגו דוטרטה ופרדיננד מרקוס ג'וניור
*  מאז 2014 תחת נרנדרה מודי

### מדינות שהיו בעבר דמוקרטיות לא-ליברליות
*  2023-2015 תחת ביאטה שידלו ומטאוש מורבייצקי
*  תחת מילו ג'וקאנוביץ' 2006–2023
*  1979–1980 ו-1984–1999
*  1980–1991 ו-2001–2004
*  1983, 1990–2000, 2001
*  1983–2004
*  1985–1987, 1991–1995, 2001–2004
*  1989–1998
*  1990–2004
*  תחת אלייה איזטבגוביץ' 1990–1995
*  עד 2001
*  מקדוניה הצפונית 1991–2006
*  תחת ליאוניד קרבצ'וק וליאוניד קוצ'מה 1991–2004, 2006
*  תחת יון איליסקו 1992–1995
*  תחת פרניו טוג'מן 1992–1999
*  תחת סלובודן מילושביץ' 1993–2002
*  תחת ולדימיר מצ'יאר 1993 ו-1996–1997
*  1996–2004

## ראו גם
* דמוקרטיה חלולה
* דמוקרטיה אלקטורלית
* דמוקרטיה ליברלית
* דמוקרטיה טוטליטרית
* משטר סמכותני

## לקריאה נוספת
* קים ליין שפלי, **[[רודנות בחסות החוק]]**, מאנגלית: מיטל שרון, הוצאת תלם, תשפ"ג 2023


* Bell, Daniel; Brown, David, and Jayasuriya, Kanishka (1995). *Towards Illiberal Democracy in Pacific Asia*, St. Martin's Press, .
*
*
* Thomas, Nicholas (1999). *Democracy Denied: Identity, Civil Society, and Illiberal Democracy in Hong Kong*, Ashgate, .
* Welsh, Jennifer (2016). "Chapter 4: The Return of Cold War". *The Return of History: Conflict, Migration, and Geopolitics in the Twenty-First Century*. House of Anansi Press. .
* Zakaria, Fareed (2007). *The Future of Freedom: Illiberal Democracy at Home and Abroad*, W. W. Norton & Company, .
* Mounk, Yascha (2018) *The People vs. Democracy: Why Our Freedom Is in Danger and How to Save It*. Harvard University Press


## קישורים חיצוניים
* יאן-ורנר מולר, "דמוקרטיה לא-ליברלית? אין דבר כזה", תרגום: יניב פרקש, באתר **[[הזמן הזה]]**, נובמבר 2018
* 
* אורן נהרי, דמוקרטיות נופלות מהר | כתבה ראשונה בסדרה: המקרה של הדמוקרטיות פולין והונגריה באתר ליברל, 15 באוקטובר 2021
* אפרים פודוקסיק, 

* Fareed Zakaria, The Rise of Illiberal Democracy, **[[Foreign Affairs]]** Vol. 76, No. 6 (Nov. - Dec., 1997)
* Yascha Mounk, 
* Michael Sandel, 


## ביאורים

## הערות שוליים

קטגוריה:דמוקרטיה
קטגוריה:ליברליזם
קטגוריה:שיטות ממשל
קטגוריה:מדע המדינה